
Slovenija: 120.000 na ulici 


Dok zaključujemo broj, stižu vesti da 
su u Sloveniji državni uredi, kancelarije 
i škole, zbog generalnog štrajka javnih 
službi, osvanuli prazni. Na slovenačkim 
ulicama se 18. aprila, uz antikapitalisti- 
čke slogane, vuvuzele i petartde, okupilo 
više od 120.000 ljudi. Podrška sindikata 
iz privatnog sektora još više je potvrdi- 
la širinu ove pobune protiv banditskih 
mera štednje, koju pokušava da sprove- 
de slovenačka vlada. Grčka, Španija, 
Engleska, Portugalija, a sad i Slovenija 
- spisak zemalja u kojima sve jače bukti 
antikapitalistički plamen iz dana u dan, iz 
meseca u mesec, sve je veći. I po svemu 
sudeći, tek će se razbuktati. 

Za to vreme u Srbiji su najmasovniji 
bili protesti opozicionih pretendenata 
na privilegiju vlasti, zagarantovanu de- 
mokratskim parlamentarnim sistemom. 
Umesto sadašnje vlasti, ubuduće će 
narodu guliti kožu upravo oni, novi 
i „napredniji” gulitelji radničke kože. 
Osim što je stvorila svoju vlast i svoju 
opoziciju, koje su obe jednako spremne 
da služe interesima gazda, a nikako ne 
narodu, država je kreirala i političke 
opcije koje su navodno „socijalističke” i 
„antikapitalističke”, a sve s vrlo očigled- 
nim ciljem da dodatno unese pometnju 
među radništvo, i da onemoguće sve 
izglednije organizovanje obespravljenih i 
eksploatisanih masa u Srbiji. Na izbornu 
listu dodata je Partija radnika i seljaka, 
politički projekat službe unutrašnjih po- 
slova, koja je nedavno „organizovala” a 
potom bezočno sabotirala protest radni- 
ka „Magnohroma”. Osvedočeni pobor- 
nik ideja socijalizma, pandurski vođ Мса 
Dačić, upriličio je svečano potpisivanje 
„Socijalne povelje” između sindikata 
„Sloga”, poznatog po doslednosti u izda- 
ji interesa radnika u korist tajkuna, i 
Dačićeve predizborne koalicije, za čiji 
socijalistički predznak, još od vremena 
Miloševića, i ptice na grani znaju da je 
samo mrtvo slovo na papiru. Za tim 


„socijalističkim” predizbornim bućka- 
lom posegao je Dačić još nekoliko puta 
ovih dana. Ističemo jednu izjavu koja, 
ako imamo u vidu Dačićevu političku i 
funkcionersku praksu, predstavlja pravi 
biser: “Sindikalno organizovanje je slo- 
bodno i svako ko to narušava mora da se 
suočava sa posledicama”. Da li je možda 
mislio na nebrojene radničke proteste 
koje je policija, po njegovom nalogu, 
brutalno rasturala tokom prethodnih 
godina? 

RADNIČKA 

KLASA 



NE GLASA 


Dušebrižnici 

Kao što Dačić koristi svaku priliku da 
naglasi kako brine za socijalnu pravdu, 
sličnu vrstu profita pred izbore pokušao 
je da ućari Dragan Đilas na rasističkim 
incidentima koji su ovih dana izbili 
prilikom preseljenja Romskih porodica 
u kontejnersko naselje u Resniku. Štiteći 
Rome od stanovnika Resnika, koji su se 
okupili da iskažu neprihvatanje novih 
sugrađana, Dragan Đilas je dobio sjajnu 
priliku da uoči izbora skine sa svog časnog 
lika reputaciju rasiste, stečenu nakon 


brutalnog iseljavanja Roma iz njihovog 
naselja pored „Belvila”. I to kako? Policija 
je zaštitila Rome od jasno izraženog 
negostoprimstva, Đilas je oštro osudio 
nasilje, ali je zato ipak napravio ,,fer” 
dogovor s predstavnicima tog rasističkog 
skupa da u kontejnere bude preseljeno 
samo polovina od predviđenog broja 
Roma. Sjajan potez! I Romi zadovoljni, 
i rasistički vuci siti! Ozbiljan političar 
za ozbiljna vremena! Verovatno će ovaj 
ambiciozni gradonačelnik, čiji pogled 
krasi čelična arijevska disciplina, ako mu 
se posreći da ostane u vlasti, upotrebiti 
svoj evidentni politički uticaj da Romi 
kao i do sada obavljaju poslove reciklaže, 
ne isključivo za profit Đilasovog kolege 
u biznisu, tajkunskog ekologa Dulića. Ili 
će izdejstvovati da se barem za nijansu 
ublaži prećutna zabrana da Romi rade, 
na primer, u „Maksiju”? Možda ćemo, 
zahvaljujući ovom dirljivom i jasno 
iskazanom antirasizmu, u televizijskom 
programu napokon moći da vidimo i 
poneko cigansko lice? Ukoliko ne bude 
procenjeno da bi boja ciganske kože 
mogla da pokvari predizborne, izborne i 
postizborne medijske dekoracije socijal- 
ne i političke stvarnosti? 

Da li ste 
znali o 

...da svako ko šeta Lon- 
donom bude snimljen ka- 
merama prosečno 335 pu- 
ta tokom jednog dana. 

V_ / 

Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


“BITI SL0B0DAN U SL0B0DI DRUGIH, T0 JE SVA МОЈА SREĆA.” (Mihail Bakunjin) 












„Niko ne sme da vas bije>“ 

Vrlo dobro znamo da te hulje lažu kako zinu i da ništa rečeno u predizbornoj 
kampanji ne treba uzimati za ozbiljno. Ali hajde da uzmemo Dačića za ozbiljno i 
pogledamo šta je sve njegova policija radila u poslednjih godinu dana. 



Ivica Dačić je 9. aprila izjavio da „ni- 
ko nema pravo da ukida i umanjuje 
prava radnika“ Mrtav ladan je to re- 
kao. Na kraju svog govora poentirao 
je patetičnim nacionalističkim fra- 
zetinama, rekavši da srpski radnici 
nisu robovi koji kleče na kolenima 
pred stranim gazdama. Spski radnik 
se, dakle, saginjati neće. Da vidimo 
kako to izgleda kad se ove dirljive 
i plemenite reči ministra policije 
primene u praksi. 

Krajem decembra prošle godine 
zaposleni u „Аро fešn sistemu” u 
Sonti stupili su u generalni štrajk 
zbog neisplaćenih plata. Vlasnik je u 
Francuskoj, to je verovatno taj strani 
investitor pred kojim nema saginjanja, 
a direktor firme živi u Beogradu. Za- 
menik direktora koji je radnicima iz 
meseca u mesec davao prazna obeća- 
nja sve vreme je tvrdio kako je on sa- 
mo spona između uprave i radnika. 
Kada je ovaj zamenik direktora počeo 
da iznosi materijal iz fabrike, radnici 
su hteli da ga spreče i pozvali inspekci- 
ju, koja se uopšte nije pojavila. Ali se 
zato pojavila policija koja je došla na 
poziv zamenika direktora. Na kraju 
su naterali radnike da sami popisuju 
robu, koju je zamenik direktora lično 
utovario u kombi. 

Prošlog leta policija je sprečila za- 
poslene iz pet preduzeća za puteve, iz 
„Nibens grupe“, da uđu na svoja radna 
mesta. Sve što su radnici tražili je novac 
koji su već zaradili i da im se obezbe- 
di da normalno rade. Žandarmerija 
je u više gradova sprečila putare da 
blokiraju saobraćaj, a na jugu su jake 
policijske snage opkolile sve pogone 
i punktove firme PZP u Nišu, Dolcu, 
Pirotu i Prokuplju i nisu dozvolili 
radnicima da izađu iz kruga pogona. 
U noćnoj akciji rasterani su radnici 
,,Bačkaputa“, koji su bili na traci Ko- 
ridora 10 kod Vrbasa, a kada su se dve 
nedelje nakon toga, uprkos tome što 
su pet meseci bez plate, vratili na po- 
sao, policija je počela da traži imena 
lica koja su tokom protesta blokirala 
autoput. Kada su, takođe prošlog leta, 
bivši radnici „ТК Raška”, nekadašnjeg 
tekstilnog giganta, nakon 15 dana 
sedenja na stepenicama Gradske 


uprave u Novom pazaru, blokirali ulaz 
u zgradu zahtevajući da im se isplate 
zarade po izvršnim sudskim rešenjima, 
policija se brzo pojavila, deblokirala ulaz 
i obezbeđivala zgradu do kraja radnog 
vremena. Prošlog aprila, došlo je do 
tuče kada obezbeđenje Gradske uprave 
u Šapcu nije htelo da pusti grupu bivših 
radnika ,,Zorkine“ fabrike „Mineralna 
đubriva“ na unapred zakazani razgovor 
sa gradonačelnikom Šapca. Policija je 
ekspresno došla i legitimisala dvadesetak 
ranika, od kojih je privela dvojicu. 

Srpski radnik se saginjati 
neće. Osim kada mu 
Dačićeva policija prebije 
kičmu. 

Kada su početkom prošle godine 
prosvetari štrajkovali, država je pokuša- 
vala da štrajk slomi na sve načine. Od 
izdaje, izlaskom Sindikata obrazovanja 
Srbije iz štrajka, do pretnji i fizičkih 
pritisaka. Policija je pomagala upravama 
škola u pravljenju spiskova nastavnika 
koji učestvuju u obustavi rada. 

Početkom prošlog avgusta povređeno 
je pet policajaca i 20 malinara kada je 
policija blokirala put kojim je oko 3.000 
malinara krenulo ka Beogradu sa oko 
400 traktora i kamiona, zahtevajući da se 
podigne otkupna cena tog voća. Policija 
je prvo odobrila skup i kretanje jednom 
stranom puta, a čim je kolona duga više 
kilometara krenula, na izlasku iz Arilja 
čekao ih je kordon od oko 50 policajaca 
koji ih nije puštao dalje. Nakon pola sata 
malinari su probili blokadu, a dve mari- 
ce su gurnuli sa mosta u potok. Kordon 
su pomerili za nekih 50 metara, ali je 


policiji prvo stiglo pojačanje od 100 
žandarma, pa ubrzo još 150 žandarma 
koji su navalili na seljake i potisnuli ih 
nazad u Arilje. 

U januaru je pedesetak policajaca 
u punoj opremi, sa šlemovima i 
štitovima, rasteralo stotinak radnika 
fabrike smrznutog povrća „АВС fud“ 
i proizvođača paprike u mestu Ruski 
Krstur. Radnici su deset dana blokirali 
ulaz u fabriku da bi sprečili odnoše- 
nje robe dok ne dobiju zaostale četiri 
zarade, ali su nakon intervencije po- 
licije u fabriku ušla dva kamiona i 
odnela robu. 

Najskoriji od ovih primera zbio se pre 
desetak dana na Ibarskoj magistrali, 
kada je odred žandarmerije zaustavio 
grupu od oko 200 bivših radnika 
,,Magnohroma“, koji su pokušali da 
peške krenu za Beograd, pošto ih je 
takozvani Pokret radnika i seljaka 
prevario za obećane autobuse da od 
Vlade traže isplatu zaostalih zarada po 
sudskim presudama i materijalno obe- 
zbeđenje za nezaposlene. Žandarmi 
su nasrnuli na radnike, lakše povredili 
jednu radnicu i priveli četvoricu ra- 
dnika. 

Moglo bi se naći još mnogo sličnih 
primera, ali nemamo prostora za to - 
a nema ni potrebe, jer je ovo sasvim 
dovoljno da svakome bude jasno: 
Država je, pre svega, aparat kojim 
nas vladajuća klasa uz pomoć gole fi- 
zičke sile drži u pokornosti. Da bi nas 
nesmetano pljačkali i eksploatisali, da 
bi ugušili svaki glas otpora i svakome 
ko pokuša da se uspravi prebili kičmu 
žandarskom palicom. 

Marko Đorđević 





ex-Idolmladih 


ZAGREBI DIIBUi k 

Šta je (anti)f ašizam? 



ШГ1њ. 

л 

.OŠLOG PETK^ 


Ludom 

radovanje 



O fašistima najčešće razmišljamo kao 
o nečovečnim zločincima, krvoloci- 
ma koji ne biraju kako i koga ubijaju. 
Ali oni su mnogo više od toga. 

Da bismo efektivno stali na put 
fašizmu, moramo da znamo kada 
se javlja, kada jača i kako se protiv 
njega bori. Zato antifašizam ne treba 
posmatrati kao neko humanističko 
pitanje, već kao političko pitanje, što 
on i jeste. 

Ako shvatamo da je društvo podeljeno 
na klase, i da te klase vode neprestanu 
borbu, onda nije teško objasniti šta 
je fašizam. Fašizam je ono za čime 
poseže vladajuća klasa kada je u krizi 
- kada tlo na kome stoji počne da se 
trese, i kada ne može više da ispoštu- 
je ni svoje građanske zakone (koji 
garantuju neke minimalne slobode, 
kao što su sloboda govora i kretanja) 
da bi se održala na vlasti. Građansko 
društvo doživljava potpuni rascep 
usled veoma intenzivne klasne borbe, 
koja prerasta u otvoreni klasni rat, pa 
dolazi ili do radničke revolucije ili do 
fašističke diktature. 

Ovo je jako važno shvatiti, jer nam 
mediji stalno poturaju grupice nesre- 
ćnika koji se dive Hitleru i Ljotiću, a 
država koristi taj „desni ekstremizam ££ 
kao izgovor da poveća nivo represije 
u celom društvu. Oni jesu pokazatelj 
fašizacije društva - te siledžije su 
po pravilu kontrolisane od policije i 
bezbednosnih službi, koje ih koriste 
za najprljavije poslove (razbijanje 
radničkih i studentskih štrajkova, 
stvaranje etničih tenzija). Budući da 
je fašizam buržoaska ideologija, takve 
tendencije su uvek prisutne u kapi- 
talizmu zahvaljujući konstantom pot- 
pirivanju reakcionarnih ideja od stra- 
ne medija i ostalih državnih ideoloških 
aparata. Ali, mi dobro znamo od koga 
dolazi stvarna fašistička pretnja. 


Ko nećedase bori protiv 
kapitalizma, neka ćuti o fašizmu! 

Često pokušavaju da nas ubede da 
je „prost, običan narod ££ podložan 
destruktivnim i ,,ekstremnim ££ ideolo- 
gijama, pa država mora silom da 
ga dozove pameti. Tako se kaznene 
mere, usvojene zbog dvadeset idiota 
koji slave Hitlerov rođendan, lako 
mogu primeniti protiv dvadeset 
hiljada radnika koji se pobune protiv 
kapitalističke eksploatacije. 

Na globalnom nivou, poredak kru- 
pnog kapitala i klasne eksploatacije 
brani se vojnom silom NATO-a. Ma 
koliko ta činjenica bila očigledna, 
jedan broj liberalnih antifašista, ne- 
srazmerno zastupljen u medijima i 
promovisan od strane sistema, na- 
ivno verujući u dogovor s državom i 
kapitalom, pokazuje zaprepašćujuću 
ravnodušnost po ovom pitanju. 
Zbog toga u Srbiji i zemljama ne- 
kadašnjeg državnog kapitalizma 
danas imamo jednu paradoksalnu 
situaciju da će se deo antifašističke 
javnosti radije organizovati protiv 
marginalnih i u suštini dekorativnih 
manifestacija retro fašizma nego 
protiv korporativnog imperijalizma i 
NATO-a. 

Jako je važno da ne padnemo na tu 
podmetačinu i prepoznamo pravi 
fašizam - koji konstantno, manje ili 
više, sprovode gazde i njihovi lakeji. 
Zato je jedini istinski antifašizam onaj 
koji dovodi u pitanje sam kapitalistički 
sistem - u kome postoje siromašni i 
eksploatisani, i bogati koji eksploatišu. 
Ti eksploatatori postaju otvoreni faši- 
sti onda kada „prost narod ££ prestane 
da veruje u njihove priče o pravdi u 
kapitalizmu, socijalnom dijalogu i je- 
dnakim mogućnostima za sve. 

Velizar Stanković 


Biće posla za sve, zaustavićemo stranačka 
zapošljavanja, iskorenićemokorupciju, uki- 
nućemo PDV, obezbedićemo besplatno 
školstvo i zdravstvo, 400 milijardi dolara 
stranih investicija, decentralizovaćemo 
Srbiju, smanjićemo kamate, sagradićemo 
autoput Beograd - Takovo - Preljina - 
Zrenjanin, dovešćemo u Srbiju „Мегсе- 
des“, „Ferari“ i „Porše Lin“, izgradićemo 
Đerdap 3, podelićemo po 1.389 evra od 
akcija od prodaje Kosova, Kosovo će biti 
srce Srbije, smanjićemo stopu kriminala 
sa veličine 45 na broj 37, osiguraćemo sti- 
mulanse za razne kategorije stanovništva, 
legalizovaćemo marihuanu i kajmak, pa- 
radajz će ponovo imati ukus, izribaćemo 
Srbiju, pretvorićemo dedu u babu, a babu 
u Đokovića, obezbedićemo 13. penziju, 14. 
platu i 15. džeparac, rodićemo vam sina 
kraljakokaina, Dunavom još šibaće vetrovi, 
Moravom će plivati delfini, stavlj aćemo više 
kikirikija u grisine i manje vode u špricer, 
sagradićemo petnaest novih vojvođanskih 
ski centara, oko vrata amajliju staru samo 
ne gitaru, pozdraviće vas onaj što sam vas 
jebo, pomirićemo pedere i gejeve, ako 
smo bez greha bacićemo kamen prvi, va- 
skrsnućemo Zorana i ofarbati mu jaja za 
tucanje, stupaćemo u seksualne odnose sa 
ogavnim i kljastim, sagradićemo po most 
preko Save u svakom mestu, Ami Dži će biti 
smešniji od Čkalje, a Sergej Trifimović žeš- 
ća legenda od Bate Živojinovića, pustiće- 
mo vas da bacate betonske table sa vrha 
svoje zgrade, pokraj palme na obali mora 
rastaće se dvoje u suzama, porušićemo 
Stupove, polomićemo čaše od kristala, 
častićemo vas pendrekom u bulju, oteće- 
mo vam sve što imate, ješćete dlake, puši- 
ćete mačke, gavrane i bube, streljaćemo vas 
po vozilima javnog prevoza, izvadićemo 
vam creva i deliti ih po vrtićima umesto 
lastiša, vadićemo vam oči, silovaćemo vam 
decu, pse i kanarince, spremićemo vam 
postelju od tucanog stakla, flaširaćemo 
živu sodu za celu porodicu, smejaćemo 
vam se dok povraćate krv, tući ćemo vas 
po klinikama, golicaćemo vas do smrti, 
lizaćemo vam uši... ma biće vam puna 
kapa, puna šaka brade, puna škola đaka 
niotkuda vrata a unutra besni požar. 


^Dinektnu akciju možete nabaviti na sledećm mestimač' 

BEOGRAD: Kulturni centri REX i CZKD; 
Knjižare PLATO i BEOPOLIS; Kafići BROD, 
BRATFIDELi BRATČE. 

KRAGUJEVAC: Kafane MAGMA i MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. 

NIŠ: Udruženje ŽENSKI PROSTOR. 
ZAJEČAR: Omladinski centar ZAJEČAR. 

Bangladeški sindikalni aktivista Ami- 
nul Islam je ubijen. Njegovo telo, bače- 
no kraj puta, pronađeno je nedaleko od 
policijske stanice u Gatilu, oko 100 ki- 
lometara daleko od Ashulije, mesta gde 
je Islam živeo i radio, i gde je poslednji 
put viđen. Na zahtev članova Islamove 
porodice, koji su telo prepoznali na 
fotografiji neidentifikovanog leša u 
novinama, izvršena je ekshumacija, 
nakon koje je utvrđeno da su Islamu, 
pre nego što je ubijen, bili polomljeni 
prsti, nanošeni udarci svuda po telu i da 
je oštrim predmetom uboden u nogu. 

Islam, koji je imao veoma istaknutu 
ulogu u sindikalnom pokretu radnika 
zaposlenih u „Šanti grupi”, pre dve 


godine već je bio hapšen i zlostavljan 
od strane policije. Ovom svirepom 
ubistvu neposredno je prethodio 
intervju koji je Islam prošlog meseca 
napravio s radnicima preživelim u 
nedavnom velikom požaru u pogonu 
za proizvodnju garderobe. Kom- 
promitujući prilog, emitovan preko 
mreže „Еј -bi-si”, ukazao je na ropske 
uslove rada u bangladeškim fabrikama 
odeće, u kojima se za minimalne 
nadnice proizvodi roba za američke 
firme „Najki”, ,,PVH” i „Ralf Loren”. 

Sindikalisti u Šuedskoj spremaju 
blokadu isporuke toalet papira! 

Švedskoj preti štrajk koji bi mogao da 


dovede do potpune nestašice toalet 
papira. Na štrajk je pozvao sindikat 
radnika u papirnoj industriji u znak 
solidarnosti sa zaposlenima u veli- 
kom trgovinskom lancu „Hendel”, čiji 
Sindikat traži povećanje plata. 

Proizvođači papira će blokirati is- 
poruku robe iz fabrika 23. aprila, 
ukoliko do tog dana pregovori s 
upravom „Hendela” ne daju željene 
rezultate. Procenjuje se da bi ovaj 
štrajk već nakon jednog dana izazvao 
zatvaranje šoping molova u Malmeu, 
Linkepingu i Geteborgu. 

Pridruživanje štrajku najavljuje 
i sindikat švedskih građevinskih 
radnika. 


Centar za liberterske studije predstavlja: 


Denketove šifrovane riječi 


STVARIIAGANE 

Audio disk sa savremenim obradama revolucio- 
narnih pesama, prepevanim kao balade. Poslušajte 
neke od najslavnijih pesama španske i italijanke re- 
volucionarne radničke klase iz perioda prethodne 
velike svetske ekonomske krize. Uz disk se dobija i 
knjižica sa tekstovima pesama i fotografijama. 



Cena: 200 din. 


Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 



1. Vrsta grčkog konsira; 2. Crngijina suprotnost; 3. krupna rečna riba, nije šaranbor; 4. tečnost 
kojom se gasi vojvatrina; 5. Eolski pir; 6. verski poglavar iz Vatikangaja; 7. rubljeticina rođaka; 

8. ime glumice Zvezdžokić; 9. Detemir, od milošte; 10. Ime pevačice Teleivanović; 11. pas koji sedi 
pored bermana; 12. ženska pajofna. 

Rešenja iz prošlog broja: 

1. bubuljica; 2. bešamel; 3. Zona; 4. svekrva; 5. Durmitor; 6. amater; 7. psihodelija; 8. muškatla; 9. balalajka; 

10. Šerbedžija; 11. hodočašće; 12. autokomanda. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 






















































































































